الكتاب بيتكلم باختصار عن ازاي امريكا بتسيطر على العالم اقتصاديا، ده الهدف الأساسي... بيحصل عن طريق القروض، ومعرفة مسبقة بعجز الدول عن سدادها أو خضوعها لمصالح امريكا الاقتصادية. الانظمة اللي بترفض الخضوع، بيتم اغتيالها، زي اغتيال رئيس بنما وكولومبيا. لو منفعش الاغتيال بتيجي الحرب، زي حرب العراق..ودخول امريكا في حرب العراق تحديدا للبترول، ولأن رئيسها ونائبه ديك تشيني لهم مصلحة في الاستثمارات الاقتصادية في مجال البترول..إلخ. وان لو صدام كان وافق امريكا كموافقة آل سعود مثلا، كانت هتخضع العراق اقتصاديا لأمريكا وبالتالي سياسيا، كخضوع السعودية، احتلال لكن بدون حرب.. الكتاب بيتكلم ف الاساس عن فكرة الكوربوقراطية وازاي الشركات العالمية الكبرى هي اللي بتتحكم فعليا في الامبراطورية العالمية،وبتخدمها الحكومة الأمريكية باعتبارها جزء منها.. . الكتاب اثار سؤالين بالنسبة لي:. أولا ازاي الراجل ده لسه عايش؟ ولا هم قشطة عارفين اننا مبنقراش ولو قرينا مش هنلاقي حاجة نعملها غير الانبهار بسيطرة أمريكا؟. ثانيا: ايه كفاح الشعب الامريكي اللي بيتكلم عنه؟ الشعب ابن امبارح ده . مش قادرة افهم يعني ازاي الامريكان استقلوا عن ايه؟ والمستعمرين اساسا خلوا السكان الاصليين لامريكا ينقرضوا تقريبا؟؟
reviews (hotels, books, movies, products and a few airlines)